**405. ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΟΥ**

**1. Εισαγωγικά**

Μία από τις ασκήσεις των εξετάσεων απαιτεί συνήθως να εντοπίσουμε τον τρόπο ή τους τρόπους ανάπτυξης μιας παραγράφου του κειμένου που θα μας δοθεί. Επομένως είναι ανάγκη να γνωρίζουμε άριστα τους πιθανούς τρόπους, ώστε με ευχέρεια να εντοπίσουμε πώς αναπτύσσεται η συγκεκριμένη παράγραφος. Στη συνέχεια ακολουθούν όλοι οι πιθανοί τρόποι που παρουσιάζονται από τα διδακτικά εγχειρίδια του Λυκείου. Τούτο δε σημαίνει ότι αυτοί είναι οι μοναδικοί τρόποι. Είμαστε όμως υποχρεωμένοι στη διάρκεια της προετοιμασίας να σεβαστούμε μέχρι κεραίας αυτές τις κατευθύνσεις.

**2.** **Τρόποι ανάπτυξης παραγράφων**

Οι τρόποι, λοιπόν, με τους οποίους αναπτύσσεται η θεματική περίοδος σύμφωνα με τα διδακτικά εγχειρίδια του Λυκείου είναι οι ακόλουθοι:

**α) με παραδείγματα**

**β) με σύγκριση και αντίθεση**

**γ) με αιτιολόγηση**

**δ) με ορισμό**

**ε) με διαίρεση**

**στ) με αίτια και αποτελέσματα**

**ζ) με αναλογία**

**η) με συνδυασμό μεθόδων**

Χρειάζεται προσοχή, ώστε να μη συγχέονται η αιτιολόγηση με τα αίτια-αποτελέσματα και η αναλογία με τη σύγκριση-αντίθεση. Στα επόμενα κεφάλαια των σημειώσεων θα αναλυθούν ακριβώς όλα τα είδη προκειμένου να αποφευχθούν και οι κίνδυνοι αυτοί της σύγχυσης.

**3. Ασκήσεις**

α) Να απομνημονευθούν οι οκτώ τρόποι ανάπτυξης παραγράφων.

β) Να ελεγχθούν και να αναγνωριστούν ως προς τον τρόπο ανάπτυξης οι παράγραφοι ενός δοκιμίου από το σχολικό εγχειρίδιο.

Αντώνης Μιχαηλίδης

**Φιλόλογος**